Západ: prevažne polooblačno. Najnižšie ranné teploty 16 až 13 a najvyššie denné 19 až 22 stupňov C.
Stred: prevažne polooblačno. Najnižšie ranné teploty 15 až 10 a najvyššie denné 17 až 21 stupňov C.
Východ: prevažne polooblačno. Najnižšie ranné teploty 15 až 11 a najvyššie denné 17 až 21 stupňov C.
Meniny má Olympia
Ženské meno Olympia má grécky pôvod a v preklade znamená "božská". Na Slovensku nestretneme veľa nositeliek tohto krstného mena. Ak predsa, oslovujeme ich Ola, Oli, Oľa.
Olympie, ktoré majú meniny 17. septembra, vedia byť horlivé aj ľahostajné. Vždy pritom v nich prevláda schopnosť rýchlo vyriešiť problém. V láske sú rovnako ako v živote impulzívne. Žijú nerozvážne a učia sa skôr z knihy, ktorú píše sám život. Ich zmysel pre povinnosť je dosť závislý od okolností a od toho, akú dôležitosť pripisujú konkrétnej činnosti.
Olympie sa rady ukazujú na očiach verejnosti. Sú neustále obklopené partiou priateľov a ľahko sa zamilujú. Sú vitálne aj odolné.
Väčšinou rady maškrtia, čo im môže spôsobiť starosti s hmotnosťou. Stravu by si mali dopĺňať predovšetkým vitamínmi A a E.
Ovplyvňuje ich planéta Venuša. Ich šťastnými farbami sú modrá, ružová a oranžová. Ochranné rastliny prvosienka a rebarbora, kamene koral a opál.
Stalo sa doma
1944 – Na kongrese v Banskej Bystrici sa Komunistická strana Slovenska (KSS) zlúčila so Sociálno-demokratickou stranou.
2006 – Predsedovi maďarského extrémistického Mládežníckeho hnutia 64 žúp Lászlóovi Toroczkaiovi na päť rokov zakázali vstup na územie SR. Deň predtým ho polícia zadržala v Bratislave, keď sa snažil prezentovať novinárom výhrady svojho hnutia voči údajným národnostným incidentom na Slovensku.
2008 – Na Slovensku po prvý raz čiastočne transplantovali očnú rohovku formou jednodňovej chirurgie. Pacientkou bola vtedy 53-ročná žena zo Svätého Jura. Operáciu v Centre mikrochirurgie oka v Bratislave viedol Pavel Studený z pražskej fakultnej nemocnice za asistencie primára centra Františka Veselého.
2015 – Do areálu Slovenskej technickej univerzity (STU) v Gabčíkove prišlo 24 dočasných rakúskych azylantov, išlo predovšetkým o mužov zo Sýrie.
2016 – Lukostrelec Peter Kinik získal v kategórii W1 na paralympijských hrách v Riu de Janeiro bronzovú medailu.
2016 – Boccista Samuel Andrejčík získal v kategórii BC4 na paralympijských hrách v Riu de Janeiro striebornú medailu.
Stalo sa vo svete
1787 – Tridsaťdeväť delegátov z 12 štátov Nového Anglicka prijalo vo Filadelfii ústavu USA. Platnosť nadobudla 30.4.1789, keď do prezidentského úradu uviedli Georgea Washingtona a prvý raz sa zišiel Kongres USA.
1809 – Rusko a Švédsko uzavreli fredrikshamnský mier, ktorý ukončil rusko-švédsku vojnu (1808–1809). Švédsko sa zrieklo Alandských ostrovov a Fínska.
1922 – V berlínskom kine Alhambra (Nemecko) sa konalo verejné premietanie prvého zvukového filmu Der Brandstifter (Podpaľač).
1931 – Americká spoločnosť RCA predviedla prvú dlhohrajúcu gramofónovú platňu.
1939 – Druhá svetová vojna: Vojská Zväzu sovietskych socialistických republík (ZSSR) obsadili najvýchodnejšiu časť Poľska.
1948 – Židovskí extrémisti zavraždili v Jeruzaleme (Izrael) splnomocnenca Organizácie Spojených národov (OSN) grófa Folke Bernadotta, čím sa zničili nádeje na urovnanie židovsko-arabského konfliktu v Palestíne.
1957 – Armáda v Thajsku uskutočnila štátny prevrat pod vedením maršala Sarita Thanarata.
1972 – Americká televízna spoločnosť CBS odvysielala prvý diel dnes už kultového seriálu M.A.S.H.
1976 – Americký Národný úrad pre letectvo a vesmír (NASA) predstavil prvý raketoplán Enterprise.
1978 – V letnom sídle amerických prezidentov Camp David v americkom štáte Maryland podpísali vtedajší egyptský prezident Anvar Sadat a vtedajší ministerský predseda Izraela Menachem Begin dve zmluvy, ktoré mali podporiť mierový proces na Blízkom východe.
1980 – V paraguajskom exile zavraždili bývalého prezidenta Nikaraguy Anastasia Somozu.
1991 – Valné zhromaždenie Organizácie Spojených národov (VZ OSN) prijalo do OSN tri pobaltské republiky (Estónsko, Litva, Lotyšsko), Kórejskú ľudovodemokratickú republiku (KĽDR), Kórejskú republiku, Mikronéziu a Marshallove ostrovy. Počet štátov v OSN sa tak zvýšil na 166.
Skladba dňa
1968, Anastacia (rodená Anastacia Lyn Newkirk), Chicago, Illinois, USA, speváčka, skladateľka, producentka a módna návrhárka. So svojim mezzosopránovým hlasom sa presadila v roku 2000. V marci 2000 vyšiel jej debutový album Not That Kind, v decembri 2001 druhý Freak Of Nature, tretí s názvom Anastacia v marci 2004. Na svojom konte má sedem štúdiových albumov, siedmy Evolution vydala 15. septembra 2017, predchádzajúci šiesty Resurrection vydala v máji 2014. V americkej tanečnej hitparáde mala päť skladieb, tri z nich na prvom mieste. Populárna je aj v Anglicku a Európe, v anglickom rebríčku mala dvanásť skladieb. V roku 2003 jej diagnostikovali rakovinu prsníka, podarilo sa jej vyliečiť. V Mexiku sa 21. apríla 2007 vydala za svojho bodyguarda Wayne Newtona. V Bratislave koncertovala dvakrát, 7. augusta 2005 na štadióne Artmedie v Petržalke a 5. septembra 2009 v Sibamac Aréne NTC. V novembri 2015 vyšla kompilácia Ultimate Collection. V rámci Evolution Tour 2018 koncertovala 12. augusta v Trnave.
Foto: ilustračné
Prečítajte si úplnú verziu článku s fotogalériami, videami a ďalším obsahom na Dnes24.sk (pri zobrazení úplnej verzie budú účtované využité dáta)
S našim najobľúbenejším dátovým balíkom GIGA s obnovou získate až 1 GB dát len za 2€ / 30 dní. Stačí poslať SMS v tvare: GIGA na číslo 950.
Ak dátový balík nebudete potrebovať, pošlite SMS v tvare: GIGA STOP na číslo 950.